
Forretningsbetingelser 


Pakker 


postnord 


Generelle oplysninger 


Forretningsbetingelser for PAKKER gælder for for- 
sendelse af følgende produkter: 


Befordringspligtige produkter: 

" MyPack Collect og MyPack Home op til 20 kg 
" Postpakker 

. Værdiforsendelser 

Ikke-befordringspligtige produkter: 

MyPack Home over 20 kg 

. PostNord Parcel 


É Returprodukter (PostNord Return Pickup Post- 
Nord Return Drop Off og PostNord Pickup Re- 
quest) 


I det følgende kaldet PAKKE(R). 


I tillæg til forretningsbetingelserne for PAKKER og 
enhver ydelse i tilknytning hertil gælder Nordisk 
Speditørforbunds Almindelige Bestemmelser 2015 
(NSAB 2015), i det omfang NSAB 2015 ikke er fra- 
veget ved Kundeaftalen eller ved nærværende for- 
retningsbetingelser. 


Særlig opmærksomhed henledes på, at krav mod 
PostNord forældes efter 1 år (NSAB 2015 § 28), og 
at panteretten (NSAB 2015 § 14) omfatter såvel ak- 
tuelle som tidligere krav. Krav på forsendelse m.v. 
skal honoreres uanset aftalens leveringsbetingelser 
(NSAB 2015 § 11). 


De produktspecifikke krav fremgår af faktaark for 
det enkelte pakkeprodukt, herunder også hvilke 
lande det enkelte pakkeprodukt kan sendes til. 


Forretningsbetingelserne gælder for PAKKER, der 
indleveres til befordring den 1. januar 2022 og se- 
nere. 


Ved hverdage forstås i det følgende mandag til fre- 
dag, ekskl. helligdage og undtagen den 5. juni 
(Grundlovsdag) og den 24. december og mellem- 
dage godkendt af Trafik- og Byggestyrelsen, med- 
mindre andet udtrykkeligt er angivet. Mellemdage 
er enkelthverdage, der falder mellem søn- og hellig- 
dage samt officielle fridage. 


MyPack omfatter alene pakker, der sendes af en er- 
hvervsafsender til en privatperson. PostNord Par- 
cels omfatter alene pakker, der sendes af en er- 
hvervsafsender til en erhvervsmodtager. Ved en er- 
hvervsafsender eller -modtager forstås en afsender 
eller modtager, der ikke er en privatperson. En pri- 
vatperson er en fysisk person, der hovedsageligt 
handler uden for sit erhverv. 


Visse befordringspligtige og ikke-befordringsplig- 
tige produkter kan mod tillægsbetaling sendes som 
Værdiforsendelser til Danmark, Færøerne, Grøn- 
land og Island. Værdiforsendelser er PAKKER, der 
sendes med en angiven værdi, og som PostNord 
kun udleverer til modtager mod underskrift for 
modtagelsen. 


PostNord kan ændre afsenders angivelse af, at der 
er tale om PostNord Parcel, såfremt det følger af 

PostNords registreringer, at modtager er en privat- 
person. PostNord vil i et sådant tilfælde behandle 
den pågældende forsendelse som en MyPack Home. 
Forsendelsen bliver i så fald omfattet af PostNords 
faktaark for MyPack og Kundeaftalens priser for My- 
Pack. Forsendelsen vil desuden blive faktureret som 
en MyPack Home. 


Det er en betingelse for at kunne sende MyPack, Re- 
turprodukter og PostNord Parcel, at afsender har 
indgået en Kundeaftale herom med PostNord. 


1.0 Service og kvalitet 


Servicekravet for indenlandske PAKKER er dag til 
dag-befordring som minimum på hverdage mellem 
alle byer, undtagen til Bornholm, hvor en ekstra 
hverdag må påregnes. For pakker omfattet af Post 
Danmarks befordringspligt gælder i henhold til den 
Individuelle tilladelse til Post Danmark A/S, at 93 % 
af pakkerne skal være befordret i overensstem- 
melse med servicekravet. 


PostNord omdeler overalt i Danmark PAKKER én 
gang om dagen på alle hverdage til den adresse, 
som afsender har angivet på pakken. PAKKER uden 
omdeling lægges til afhentning på hverdage samt på 
lørdage og søndage, der ikke er omfattet af undta- 
gelserne nævnt under Generelle oplysninger. 


Der foretages dog ikke daglig omdeling, hvis der er 
tale om: 


" særlige afsides eller utilgængelige steder, der 
er beliggende i landdistrikter, 


z øsamfund, hvortil der ikke er normal forbin- 
delse med færge eller båd, eller 


" når særlige forhold taler for det. 


PostNord er berettiget til i særlige tilfælde, hvor for- 
hold hos modtager besværliggør omdeling, eller 
hvor omdeling er forbundet med fysisk eller psykisk 
risiko, at undlade omdeling af PAKKER, for eksempel 
på grund af løsgående bidske hunde på adressen, 
manglende snerydning/grusning, chikanøs eller i 
øvrigt krænkende/truende adfærd. 


Af arbejdssikkerhedsmæssige hensyn udleveres 
PAKKER til byggepladser kun, hvis der er placeret 
en skurvogn eller anden kontorfacilitet ved indgan- 
gen til byggepladsen. 


Befordringstiden for PAKKER til udlandet, Færøerne 
og Grønland kan ses på postnord.dk. 


PAKKER til destinationer i Grønland, hvortil der ikke 
er skibsforbindelse indenfor en måned efter indleve- 
ringen af pakken, viderebefordres med fly. I disse 
tilfælde vil afsender blive opkrævet et tillæg. 


2.0 Fælles produktkrav 
2.1 Fysiske mål og vægt 


PAKKERs minimum- og maksimummål samt vægt- 
grænse fremgår af faktaark for det enkelte pakke- 
produkt. 


PAKKER der ikke egner sig til maskinsortering jf. 
PostNords anvisninger om emballering, bliver pålagt 
et tillæg for særlig håndtering. 


Indleveres ved en fejl en PAKKE til Danmark, der 
overstiger vægtgrænsen eller de maksimale mål for 
det konkrete pakkeprodukt, kan PostNord vælge at 
anse den pågældende forsendelse for at være en 
stykgodsforsendelse (Groupage). Forsendelsen er i 
så fald omfattet af PostNords forretningsbetingelser 
for Groupage. Ved indlevering af en MyPack Collect 
til Danmark, hvor den scannede vægt er over 20 kg 
og op til 35 kg, vil PostNord anse den pågældende 
forsendelse for en MyPack Home, og forsendelsen er 
i så fald omfattet af betingelserne for MyPack Home 
over 20 kg i nærværende forretningsbetingelser for 
PAKKER. I begge de ovennævnte tilfælde vil den på- 
gældende forsendelse for aftalekunder blive faktu- 
reret som hhv. Groupage (stykgods) eller MyPack 
Home, og for kontantprodukter vil der blive udstedt 
en portoregning. Afsender vil desuden blive opkræ- 
vet et konverteringsgebyr, der fremgår af PostNords 
til enhver tid gældende prisliste på postnord.dk. For- 
sendelsen kan endvidere blive forsinket. 


Indleveres ved en fejl en PAKKE til udlandet, der 
overstiger vægtgrænsen eller de maksimale mål for 
det det konkrete pakkeprodukt, vil PAKKEN blive re- 
turneret til afsender, der vil blive opkrævet et beløb 
svarende til fremsendelsesprisen. 


2.2 Indhold 


PostNord påtager sig ikke befordring af PAKKER, 
hvis pakkens udformning eller indhold, eller hvis 
transport eller opbevaring af den, overtræder lov- 
givningen, eller kræver særlige foranstaltninger 
(som f.eks. frostvarer og letfordærvelige fødevarer), 
sikkerhedsforhold eller tilladelser. 


En PAKKE må dog indeholde emballerede ikke-let- 
fordærvelige (ikke-kølekrævende) fødevarer. 


Markedsværdien af indholdet af en PAKKE, uanset 
pakkeprodukt, må ikke overstige et beløb svarende 
til DKK 100.000. 


Forsendelser indeholdende penge, rejsechecks, kre- 
ditkort, ihændehaverpapirer, ædelmetaller, herun- 
der platin, guld og sølv, ædelstene, smykker, ure, 
juveler, perler, pelse, tæpper, kunstværker, gavekort 
eller billetter samt andre kostbare genstande skal 
sendes som Værdiforsendelse, medmindre indhol- 
det har en værdi af højst EUR 520. 


Der gælder særlige regler for indhold i Værdiforsen- 
delser, se faktaark for Værdi. 


En PAKKE må desuden ikke have følgende indhold: 


. Farligt indhold. Ved farligt indhold forstås alle 
stoffer eller materialer, der gennem deres fysi- 
ske eller kemiske egenskaber kan frembyde en 
fare for mennesker, dyr, omgivelser (eksempel- 
vis produktionsmaskiner og andre forsendel- 
ser) eller transportmidler, herunder alt hvad 
der til enhver tid betegnes som farligt gods i 
"UN Recommendations on the Transport of 
Dangerous Goods, Model Regulations” (FN's 
modelbestemmelser). Farligt indhold i begræn- 
set mængde kan på visse betingelser sendes 
som PAKKE, dog ikke hvis PAKKEN sendes til 

destinationer, hvor PostNord transporterer PAK- 
KEN med fly. 


" Lithium celler eller lithium batterier, der ikke er 
installeret i udstyr, er kategoriseret som farligt 
indhold og må derfor ikke sendes som PAKKE. 
Erhvervskunder, der har en Kundeaftale med 
PostNord, må dog i visse tilfælde sende lithium 
celler eller lithium batterier, der ikke er instal- 
leret i udstyr, hvis deres UN-klassificering tilla- 
der emballering og forsendelse i henhold til 
ADR kap. 3.3, særlig bestemmelse 188. 


Lithium batterier eller lithium celler, der er in- 
stalleret i udstyr, kan sendes som PAKKE, når 
særlige indpaknings- og mærkningsregler 
overholdes. PostNord kan give nærmere oplys- 
ning herom, samt til hvilke lande, hvor det efter 
reglerne i modtagerlandet ikke er tilladt at 
sende PAKKER indeholdende lithium batterier 
og lithium celler installeret i udstyr. En pakke 
må højest indeholde enten fire lithium celler in- 
stalleret i udstyr eller to lithium batterier instal- 
leret i udstyr. Indholdet af lithiummetal eller 
lithiumlegering i celler må ikke overstige 1 g pr. 
celle og for celler med lithiumioner maksimalt 
20 Wh pr. celle. Indholdet af lithiummetal eller 
lithiumlegering i batterier må ikke overstige 2 
g lithium pr. batteri og for batterier med lithi- 
umioner maksimalt 100 Wh pr. batteri. Lithium 
celler eller lithium batterier installeret i udstyr, 
som producenten har betegnet som sikker- 
hedsmæssigt mangelfulde, er beskadiget eller 
potentielt kan udvikle farlig varme, brand eller 
kortslutning, må ikke sendes som PAKKE. 


" Knive, der kræver tilladelse at erhverve, be- 
sidde, bære eller anvende, våben, våbendele, 
softguns mv., samt kopier af disse, og aktiv/in- 
aktiv ammunition eller eksplosive elementer. 


É Cigaretter, andre tobaksvarer eller ulovlige rus- 
midler. 


" Kopivarer og forfalskninger. 


" Genstande, der på grund af deres beskaffenhed 
eller indpakning kan udsætte postmedarbej- 
dere for fare, eller som kan tilsmudse eller be- 
skadige andre forsendelser eller postale anlæg. 


É Levende dyr. Dog kan der inden for Danmark 
sendes visse hvirvelløse dyr, fx rovmider og 
orme, der ikke kræver pleje under transpor- 
ten, og som kan tåle gentagen pakkehåndte- 
ring, såfremt de sendes som MyPack Home el- 
ler PostNord Parcel, og såfremt der tilvælges 
tillægsydelsen Retur Straks. Der skal desuden 
indgås aftale om Afhentning, og hvis dette 
ikke er muligt, må forsendelser indeholdende 
hvirvelløse dyr kun indleveres på en Erhvervs- 
indlevering. Afsender skal sikre, at det er i 
overensstemmelse med dyrevelfærdslovgiv- 
ningen at sende de pågældende hvirvelløse 
dyr på denne måde. Dyrene må ikke kunne 
lide overlast. 


Konstateres det, at en PAKKE har farligt eller ikke- 
tilladt indhold, vil forsendelsen blive returneret til 
afsender mod betaling, eller overgivet til den rele- 
vante myndighed. 


2.3 EDI, labels og stregkoder 


For at sende PAKKER med PostNord skal de til en- 
hver tid gældende regler for adresselabels og streg- 
koder iagttages. 


For PAKKER omfattet af en Kundeaftale er det en 
betingelse, at afsender leverer elektroniske trans- 
portordrer (EDI) for alle forsendelser til PostNord i 
henhold til PostNords Forretningsbetingelser for 
EDI. 


Adresselabels og stregkodemærkater skal placeres 
på pakkens største flade. Der må ikke sættes bånd, 
tape eller lignende hen over stregkoden, og 

stregkoden må ikke bukkes om hjørner. Hvis embal- 
lage genbruges, skal gamle stregkoder være fjer- 
net. 


PAKKER, der vejer over 20 kg, skal påklæbes streg- 
kodemærkaten "Tung pakke". 


Der gælder særlige regler for labels, stregkoder og 
påtegning for Værdiforsendelser og Postpakker, se 
faktaark for hhv. Værdi og Postpakker. 


2.4 Emballage 


Det er afsenders ansvar, at en PAKKE har en embal- 
lage, der sikrer, at indholdet er tilstrækkeligt fast- 
gjort og beskyttet ved gentagen palle- og pakke- 
hândtering, herunder automatisk maskinsortering, 
og som endvidere forhindrer, at PAKKEN volder 
skade på andre forsendelser, PostNord eller tredje- 
mand. Ved særlige tunge genstande, flasker, kugle- 
eller stangformet indhold, skal PAKKEN emballeres, 
så indholdet ikke kan forskubbe sig eller selve for- 
sendelsen under håndtering og transport. Emballe- 
ringen skal endvidere være så solid og udført på en 
sådan måde, at det ikke er muligt at komme til ind- 
holdet uden at efterlade sig synlige spor. 


Porcelæn, glas, glasflasker og tilsvarende skrøbelige 
genstande skal emballeres i en kraftig kasse, der er 
fyldt op med et velegnet materiale til at beskytte 
indholdet, for eksempel kugler eller ”chips” af skum- 
polystyren. Det skal sikres, at der under transporten 
ikke kan ske gnidninger eller stød enten mellem 
genstandene i en PAKKE eller mellem genstandene 
og siderne på emballagen. 


Væsker, herunder vin, øl og lignende, og stoffer, der 
let bliver flydende eller kondenserer, skal være an- 
bragt i beholdere, der er fuldstændigt sikrede mod 
udsivning. Den enkelte beholder skal være emballe- 
ret og anbragt i en særligt solid kasse indeholdende 
et beskyttende materiale, som kan absorbere væ- 
sken i tilfælde af brud på beholderen, og som sikrer, 
at indholdet ikke skades ved maskinsortering. 


Teknisk udstyr, herunder computer-, edb- og laser- 
udstyr og lignende, skal sendes i en kraftig kasse og 
skal inde i kassen være emballeret med tætsid- 
dende formstøbt stødabsorberende materiale, f.eks. 
flamingo. Emballagen skal være tilpasset det pågæl- 
dende tekniske udstyr, således at det tekniske ud- 
styr er tilstrækkeligt sikret mod stødpåvirkninger og 
ikke under transporten kan bevæge sig i forhold til 
emballagen eller andre genstande i samme PAKKE. 
Læs mere om emballering på postnord.dk 


Der gælder særlige regler for emballering af Værdi- 
forsendelser, se faktaark for Værdi. 


PostNord er ikke forpligtet til at kontrollere embal- 
lagen. Såfremt PostNord ved afhentningen eller ind- 
leveringen skulle opdage, at en PAKKE ikke er em- 
balleret forsvarligt, er PostNord berettiget til, efter 
PostNords valg, enten at afvise PAKKEN eller kræve, 
at afsender underskriver en påtegning, hvoraf det 
fremgår, at PAKKEN fremsendes på afsenders risiko. 


2.5 Fortoldning 


Det er afsenders ansvar at foretage korrekt udfyld- 
ning af toldpapirer i forhold til både afsendelse af 
PAKKEN til modtager, hvis PAKKEN returneres til af- 
sender som et Returprodukt eller hvis PAKKEN er 
uanbringelig ved modtager. 


Ved Returprodukter eller uanbringelige PAKKER skal 
afsender levere toldoplysninger til brug for toldbe- 
handling, således PAKKEN kan returneres til Dan- 
mark. Hvis afsender ikke udfylder de nødvendige 
toldpapirer, og PAKKEN således henstår hos Post- 
Nord eller dennes samarbejdspartner uden mulig- 
hed for returnering til afsender, forbeholder Post- 
Nord sig retten til at destruere PAKKEN. 


Ved eksport fra Danmark til lande uden for EU skal 
afsender enten selv eller ved en repræsentant præ- 
sentere en tolddeklaration, samt i visse tilfælde 


postnord 


udførselsangivelse. Modtager PostNord ikke en ud- 
førselsangivelse, kan afsender pålægges at betale 
for, at PostNord indsender en udførselsangivelse til 
SKAT på vegne af afsender. 


2.5.1 Særligt for aftalekunder 


Til nogle lande uden for EU er det en forudsætning, 
at toldoplysninger sendes elektronisk. Hvis toldop- 
lysningerne ikke sendes elektronisk til PostNord, 
kan afsender pålægges at betale for, at PostNord 
indtaster oplysningerne for afsender. Prisen herfor 
fremgår af PostNords til enhver tid gældende prisli- 
ste på postnord.dk. 


Tolddeklarering betales som hovedregel af afsender, 
mens told og moms betales af modtager. Betaler 
modtager ikke ved forfald, kan beløbet opkræves 
hos afsender. 


Tolddeklarering kan ske enten for enkeltforsendel- 
ser eller samlet for flere forsendelser i en sending. 


Ved eksport af sendinger med samlet fortoldning til 
lande uden for EU, skal afsender have en agent/re- 
præsentant, som tager sig af fortoldning og som kan 
afkræves told, moms og eventuelle særafgifter for 
alle PAKKER i sendingen. Agenten/repræsentanten 
skal være en momsregistreret juridisk enhed med 
toldkredit i modtagerlandet. 


2.6 Indlevering/afhentning 


PostNord Parcel og MyPack afhentes af PostNord, 
såfremt der er indgået aftale herom, eller kan ind- 
leveres på et posthus eller en erhvervsindlevering 
opdelt i overensstemmelse med PostNords anvisnin- 
ger. PostNord Parcel og MyPack, der vejer mere end 
20 kg, må dog kun indleveres på en erhvervsindle- 
vering.Postpakker kan indleveres på et posthus, en 
erhvervsindlevering eller i en Pakkeboks. Posthuse, 
erhvervsindleveringer og Pakkebokse tømmes for 
modtagne PAKKER alle hverdage. Postpakker, der 
vejer mere end 20 kg, må dog kun indleveres på en 
erhvervsindlevering eller også kan der bestilles en 
afhentning i Online Porto. For husstande i landdi- 
striktet kan indlevering af forfrankerede Postpakker 
endvidere ske til postbuddet, i det omfang postbud- 
dets transportmiddel tillader dette. 


Ved køb af porto til Postpakker via PostNords 
webplatform Online Porto, kan afsenderen tilkøbe 
en afhentning af Postpakken på afsenderadressen, 
dog med undtagelse af etageejendomme. Afhent- 
ning vil ske på en af afsenderen angiven placering 
tæt ved afsenderens brevkasse indenfor 2 hverdage 
udover udstedelsesdagen. Ved afhentning afleveres 
en kvittering i afsenderens brevkasse. Er Postpak- 
ken ikke på den angivne placering på tidspunktet for 
afhentning, bortfalder retten til afhentningen og 
uden refusion af det betalte tillæg. PostNord over- 
tager ansvaret for Postpakken samtidig med tids- 
punktet for aflevering af kvittering i afsenders brev- 
kasse. 


Værdiforsendelser indleveres på et posthus, der ta- 
ger imod sådanne forsendelser. Se de udvalgte post- 
huse på postnord.dk. Indlevering skal ske til salgs- 
assistenten, som underskriver og stempler en kvit- 
tering som bevis for, at forsendelsen er sendt som 
Værdiforsendelse. Kvitteringen med underskrift skal 
medsendes i forbindelse med eventuelle reklamati- 
oner. 


Afsender af PostNord Return Drop Off skal sikre, at 
der kvitteres for indlevering til PostNord af hensyn 
til eventuel reklamation. 


Afsender af PostNord Return Pickup kan, såfremt 
den oprindelige afsender tillader det, få afhentet re- 
turpakken ved henstilling på adressen. Ansvaret 
overgår til PostNord, når PostNord har foretaget et 
afhentningsscan. 

2.7 Råderet 


For PAKKER til Danmark og en række andre modta- 
gerlande har afsender, indtil en PAKKE er afleveret 
til den modtager, der er anført på PAKKEN, mulighed 
for at kræve PAKKEN tilbageleveret eller udleveret 
til en anden modtager. PostNord kan ikke garantere, 
at PAKKEN kan stoppes, hvis den f.eks. er overladt 
til anden transportør i udlandet. 


PostNord refunderer ikke prisen for en PAKKE, der 
er tilbageleveret. Hvis afsender benytter sig af rå- 
deretten, er PostNord, udover prisen for returbefor- 
dringen eller omdirigeringen til den nye adresse, be- 
rettiget til at opkræve et beløb for fremsendelse af 
anmodningen om den ændrede disposition samt 
eventuelle ikke annullerede afgifter og gebyrer. 


2.8 Udlevering 
2.8.1 Danmark 


I Danmark sker udlevering af en PAKKE mod kvitte- 
ring, med undtagelse af: 


" udlevering via en pakkeboks (Pakkeboksen el- 
ler Nærboks) 


" udlevering med Flexlevering, 


" udlevering i henhold til aftale om Modtager- 
flex, 


" udlevering ved hjælp af FlexChange, og 
" aflevering i modtagers brevkasse. 


PostNord kan kontakte modtager telefonisk med 
henblik på at aftale nærmere om levering af PAK- 
KEN. 


En PAKKE med omdeling udleveres mod kvittering 
til modtager eller en voksen person på adressen, der 
fremstår som legitimeret til at tage imod forsendel- 
ser, jf. dog nedenfor. Hvis en modtagervirksomhed 
driver virksomhed fra indehaverens private bopæl, 
kan en PAKKE tillige mod kvittering afleveres til et 
voksent medlem af indehaverens husstand. 


En PAKKE kan dog afleveres i modtagers brevkasse, 
hvis PAKKENS mål og vægt gør det muligt. 


En PAKKE udleveres ved henstilling på modtager- 
adressen, såfremt den er sendt med Flexlevering el- 
ler der er indgået aftale med modtager herom, fx 
ved FlexChange eller Modtagerflex. 


Flexlevering er en tillægsydelse, hvor PostNord efter 
aftale med afsender udleverer en PAKKE ved at hen- 
stille PAKKEN på modtagers adresse uden kontakt 
med personer på adressen. Efter udlevering overgår 
ansvaret for PAKKEN til afsender. 


Modtagerflex er en ordning, hvor modtager har ind- 
gået aftale med PostNord om henstilling af modta- 
gers PAKKER uden kontakt med personer på adres- 
sen. Det er modtagers ansvar at sikre, at PostNord 
lovligt kan aflevere en PAKKE på det aftalte sted. 


FlexChange er en service, hvor modtageren kan om- 
dirigere en PAKKE, der er på vej, ved at give Post- 
Nord en engangsfuldmagt til enten at aflevere PAK- 
KEN på et aftalt sted på modtagerens adresse eller 
at aflevere PAKKEN på et bestemt posthus. 


Ved Flexlevering, Modtagerflex, FlexChange, afleve- 
ring i modtagers brevkasse eller via en pakkeboks 
samt ved mundtlige aftaler om henstilling på mod- 
tageradressen udgør PostNords udleveringsscan do- 
kumentation for udlevering. Se nærmere regler om 
udlevering og ansvar i faktaarket Udlevering (Leve- 
ring af pakker) samt faktaarket Pakker med aftale. 


Værdiforsendelser samt forsendelser, hvor afsender 
har tilkøbt Underskriftsgaranti, kan ikke lægges i 
modtagers brevkasse, sendes med Flexlevering el- 
ler udleveres i henhold til en aftale om Modtagerflex 
eller FlexChange. Forsendelser med 

Underskriftsgaranti kan derudover ikke udleveres 
via en pakkeboks. 


Kan en PAKKE med omdeling ikke afleveres som 
ovenfor beskrevet, adviserer PostNord modtageren 
i form af en sms, en e-mail, et brev eller via Post- 
Nord app og PAKKEN lægges til afhentning på et 
posthus eller i en pakkeboks. PAKKER med en vægt 
på over 20 kg, lægges til afhentning på et omde- 
lingscenter. 


Fristen for afhentning af PAKKER med omdeling er 
14 dage. Sidste afhentningsdato oplyses i adviserin- 
gen. Afhentningsperioden kan ikke forlænges 


For PAKKER uden omdeling er det et krav, at afsen- 
der har specificeret, på hvilket posthus eller pakke- 
boks PAKKEN skal lægges til afhentning. 


Hvis der ikke er ledig kapacitet i den valgte pakke- 
boks eller det valgte posthus, den dag forsendelsen 
leveres, bliver PAKKEN lagt til afhentning på et (an- 
det) posthus. 


Når en PAKKE uden omdeling er klar til afhentning, 
sender PostNord en advisering om dette til modta- 
geren, jf. pkt. 3. 


Ved afhentning i Pakkeboksen anvendes de frem- 
sendte 2 pinkoder som legitimation. PAKKEN udle- 
veres således til den person, som ved afhentningen 
i Pakkeboksen er i besiddelse af de 2 pinkoder. Det 
er modtagerens ansvar at opbevare pinkoderne for- 
svarligt, så de ikke kommer uvedkommende i 
hænde. 


Afhentning i Nærboks forudsætter, at modtageren 
har installeret PostNord app, idet Nærboksen låses 
op ved brug af Bluetooth fra app'en. 


Ved afhentning på et posthus eller et omdelingscen- 
ter skal adviseringen forevises. Videresendelse af en 
advisering sidestilles med, at der er givet fuldmagt 
til vedkommende til at hente PAKKEN. 


Forsendelser, hvor afsender har tilkøbt Underskrifts- 
garanti, kan dog kun udleveres til den modtager, 
som forsendelsen er adresseret til, og der kan såle- 
des ikke gives fuldmagt til, at en anden kan hente 
forsendelsen på modtagers vegne. 


Fristen for afhentning af PAKKER uden omdeling er 
7 dage. Sidste afhentningsdato oplyses i adviserin- 
gen. Afhentningsperioden kan ikke forlænges. 


Såfremt en PAKKE ikke hentes, får modtager en på- 
mindelse om, at PAKKEN fortsat ligger til afhent- 
ning. I Danmark sker denne påmindelse kun for de 
PAKKER, der er sendt med SMS-, e-mail- eller Post- 
Nord app advisering. 


Modtager eller den, der har fået fuldmagt dertil, kan 
herefter afhente PAKKEN på posthuset, omdelings- 
centeret eller i en pakkeboks via PostNord app eller 
mod forevisning af den fornødne legitimation inden 
for den frist, der står på adviseringen. 


Hvis PostNord ikke kan aflevere en PAKKE til mod- 
tager, eller fristen på en eventuelt afleveret advise- 
ring er udløbet, returneres PAKKEN til afsender. Re- 
turnering sker for afsenders regning - dog undtagen 
for Postpakker og Værdiforsendelser, hvor returne- 
ring er en del af pakkeprisen. 


Ved MyPack Collect In-store sker udlevering til den 
pågældende butik, der sørger for at aflevere forsen- 
delsen til modtager. PostNords ansvar for forsendel- 
sen ophører, når pakken er afleveret til butikken. 
Der henvises til faktaark for Collect In-store. 


2.8.2 Udlandet 


PAKKER til udlandet, Færøerne og Grønland udleve- 
res efter reglerne i modtagerlandet. PAKKER med 
omdeling, som ikke har kunnet udleveres på mod- 
tagerens bopæl, lægges til afhentning hos Post- 
Nords samarbejdspartnere i det pågældende land. 

Hvis en PAKKE ikke kan afleveres til modtager, eller 
fristen på en eventuelt afleveret advisering er udlø- 
bet, returneres PAKKEN til afsender. Returnering 
sker for afsenders regning. 


2.9 Vedvarende flytning 


Hvis modtager er flyttet, returneres PAKKEN til af- 
sender med oplysningen ”Ubekendt efter adressen”. 
Returnering sker for afsenders regning - dog und- 
tagen for Postpakker og Værdiforsendelser, hvor re- 
turnering er en del af pakkeprisen. 


2.10 Uanbringelige pakker 


PAKKER, som er uanbringelige, behandles af Post- 
Nord efter reglerne i § 6 i bekendtgørelse nr. 727 af 
24. juni 2011 om postbefordring og postvirksomhe- 
der. 


2.11 Posthemmeligheden og poståbning 


PostNord behandler enhver information om afsen- 
ders brug af postale ydelser fortroligt. 


En PAKKE kan, i de tilfælde hvor det ikke har været 
muligt at finde adressat eller afsender, eller i de til- 
fælde, hvor det måtte være nødvendigt for at fastslå 
omfanget af eller begrænse en eventuel beskadi- 
gelse af PAKKEN, uden retskendelse åbnes af Post- 
Nord, jf. postlovens § 12, stk. 1. 


2.12 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen 
af ydelsen. Såfremt afsenderen har valgt email-ad- 
visering, har PostNord desuden ret til at dele mod- 
tagerens navn og e-mailadresse med Trustpilot A/S. 


PostNord behandler personoplysninger vedrørende 
Kunden (hvis Kunden er en privatperson) og mod- 
tagere af forsendelser og/eller Kundens medarbej- 
dere eller kunder (hvis Kunden er en juridisk en- 
hed), f.eks. navn, adresse, telefonnummer og e- 
mailadresse. 


Yderligere oplysninger om PostNords behandling af 
personoplysninger og om den registreredes ret- 
tigheder i forbindelse med en sådan behandling fin- 
des i vores Integritetspolitik på: www.post- 
nord.dk/personlige-oplysninger. 


Hvis Kunden er en juridisk enhed, har Kunden an- 
svaret for at informere sine medarbejdere og/eller 
kunder om PostNords behandling af personoplysnin- 
ger. 


Den dataansvarlige for behandling af personoplys- 
ninger er PostNord A/S, Hedegaardsvej 88, 2300 
København. 


2.13 Priser 


De til enhver tid gældende priser, afgifter og gebyrer 
for PAKKER fremgår af Kundeaftalen, af post- 
nord.dk/find prisen og øvrige prisoversigter på post- 
nord.dk, eller kan oplyses på posthuset. PostNord 
vejer og måler pakkerne med certificeret udstyr. 
Måleudstyret er certificeret til at have en maksimal 
afvigelse på +/- 20 mm på hver led. Resultatet af 
disse vejninger og målinger anvendes ved fakture- 
ringen. Der gøres opmærksom på, at PostNord i 
henhold til prisoversigten kan opkræve tillæg og ge- 
byrer afhængig af PAKKENS størrelse, udformning 
eller behov for særlig håndtering. 


PostNord kan undlade at befordre en forsendelse og 
returnere den til afsenderen uden refusion af betalt 
porto, hvis der ikke er betalt korrekt pris for 

befordring af forsendelsen, eller hvis det konstate- 
res, at forsendelsen er frankeret med en porto label, 
som allerede tidligere er anvendt. PostNord kan al- 
ternativt vælge at fremsende faktura på den mang- 
lende porto til afsenderen af forsendelsen. I så fald 
opkræves tillige et administrationsgebyr. Gebyret 
størrelse fremgår af prislisten ”Postpakker - kon- 
tantkunder”, som findes på www.postnord.dk. 


2.14 Oplysningspligt 


PostNord har befordringspligt på MyPack og Post- 
pakker op til 20 kg. 


Produkter omfattet af befordringspligten er fritaget 
for moms. 


Af hensyn til pris- og momsafregning har afsender 
pligt til at oplyse om forsendelsen er en MyPack- el- 
ler Postpakke-forsendelse, hvilket skal ske i over- 
ensstemmelse med PostNords retningslinjer for 
brug af pakkesedler og stregkodemærkater. Post- 
Nord foretager stikprøvekontrol af, at disse ret- 
ningslinjer følges. 


Såfremt det efterfølgende måtte vise sig, at afsen- 
der ved en fejl har sendt en forsendelse som MyPack 
eller Postpakke, selvom forsendelsen ikke opfylder 
betingelserne herfor, og PostNord derfor fejlagtigt 
ikke har opkrævet moms, er PostNord berettiget til 
efterfølgende at opkræve korrekt moms hos afsen- 
der. 


PostNord vil endvidere være berettiget til at fore- 
tage regres for ethvert krav, som SKAT eventuelt 
måtte rejse over for PostNord i anledning af fejlen. 
Såfremt afsender ved en fejl måtte have sendt et 
befordringspligtigt pakkeprodukt som et ikke-befor- 
dringspligtigt produkt, og PostNord derfor fejlagtigt 
har opkrævet moms, vil PostNord berigtige forhol- 
det over for afsender ved at udstede kreditnota i 
overensstemmelse med momslovens regler. Post- 
Nord vil i begge tilfælde være berettiget til at fore- 
tage opkrævning af en eventuel prisdifference mel- 
lem de relevante pakkeprodukter. PostNord er end- 
videre berettiget til at opkræve et gebyr på kr. 100 
i forbindelse med fejlekspeditioner. 


2.15 Erstatning 


PostNords erstatningsansvar for PAKKER er regule- 
ret af NSAB 2015 med de fravigelser, der fremgår af 
Kundeaftalen og disse forretningsbetingelser samt 
Individuel tilladelse til Post Danmark A/S af 30. maj 
2016. 


I overensstemmelse med den Individuelle tilladelse 
yder PostNord erstatning for de befordringspligtige 
produkter (MyPack, Postpakker og Værdiforsen- 
delselser) til udlandet, Færøerne og Grønland efter 
reglerne i Verdenspostkonventionen med tilhørende 
bestemmelser, jf. dog pkt. 2.15.2. 


Ansvarsgrundlaget for indenlandske PAKKER følger 
af reglerne i NSAB 2015 (§§ 15f), såfremt erstat- 
ningsreglerne heri stiller afsender bedre end reg- 
lerne i den Individuelle tilladelse. 


Der udbetales alene erstatning, hvis der foreligger 
behørig dokumentation for kravet. 


2.15.1 Erstatning ved forsinkelse 


PostNord yder ikke erstatning for forsinkelse med 
afhentning. NSAB 2015 88 7, 15 og 19 finder såle- 
des ikke anvendelse for afhentning af PAKKER, med- 
mindre andet særskilt aftales herom. 


PostNord er alene ansvarlig for, at indenlandske 
PAKKER kommer frem inden for rimelig tid (uden 
tidsløfte), jf. NSAB 2015, 8 7, stk. 1. NSAB 2015, § 
19 B om tidsløfte finder således ikke anvendelse. 


PAKKER, der sendes til steder i Danmark, hvor der 
ikke foretages daglig omdeling, jf. pkt. 1.0, anses 
alene for at være forsinkede, hvis den faktiske be- 
fordringstid overskrider den tid, som under de 

foreliggende omstændigheder med rimelighed kan 
forventes. 


PostNord kan i særlige tilfælde stille krav om, at af- 
sender indhenter en skriftlig erklæring fra modtager 
om, at en PAKKE var forsinket. 


Der ydes alene erstatning for afsenders dokumen- 
terede økonomiske tab, og erstatningen kan maksi- 
malt udgøre et beløb svarende til forsendelsesprisen 
for den forsinkede PAKKE, ekskl. tillæg for eventu- 
elle serviceydelser. Modtager har ikke krav på er- 
statning for forsinkelse. 


Ud over de ansvarsfrihedsgrunde, der følger af 
NSAB 2015, yder PostNord ikke erstatning for for- 
sinkelse i force majeure situationer, som nærmere 
beskrevet i Kundeaftalen, samt i situationer, hvor 
det ikke har været muligt eller har været forbundet 
med risiko at aflevere PAKKEN til modtager, jf. 
pkt.1.0. 


Der ydes aldrig erstatning ved forsinkelse af PAKKER 
sendt til udlandet, Færøerne og Grønland. 


2.15.2 Erstatning ved bortkomst og beskadigelse 


PostNord yder alene erstatning for bortkomst, hvis 
PAKKEN er indscannet hos PostNord. Hvis PAKKEN 
ikke er scannet hos PostNord, kan PostNord dog i 
særlige tilfælde og kun efter konkret skøn vælge at 
yde erstatning på grundlag af en transportordre 
(EDI), såfremt de til enhver tid gældende regler for 
forsendelse af EDI er overholdt. 


PAKKER, som er sendt med Flexlevering eller er af- 
leveret i modtagers brevkasse, eller som efter aftale 
med modtager er udleveret ved henstilling på mod- 
tagers adresse, fx ved Modtagerflex eller Flex- 
Change, betragtes som modtaget, når PAKKEN er 
scannet udleveret af PostNord. Efter sådan afleve- 
ring/udlevering er PostNord således uden ansvar for 
evt. bortkomst, forringelse eller beskadigelse af 
PAKKEN. 


Udlevering af en PAKKE til en anden end den, Post- 
Nord er berettiget til at aflevere PAKKEN til, sidestil- 
les med bortkomst, såfremt PAKKEN ikke efterføl- 
gende er kommet rette modtager i hænde. 


Erstatning for bortkomst, forringelse eller beskadi- 
gelse af PAKKER fastsættes efter reglerne i NSAB 
2015. 


Er der tale om en vare, ydes erstatning på baggrund 
af indkøbsprisen for varen (fakturaværdi minus 
avance og moms, medmindre afsender er en privat- 
person i hvilket tilfælde avance og moms ikke fra- 
trækkes). I øvrige tilfælde fastsættes værdien af 
PAKKEN til markedsprisen for eller den gængse 
værdi af genstande af samme art og beskaffenhed, 
fx tilsvarende brugte genstande. Der ydes aldrig er- 
statning for antikvitetsværdi, affektionsværdi eller 
tabt avance, jf. NSAB 2015 8 17. 


Erstatning for beskadigelse ydes med det beløb, der 
svarer til værdiforringelsen, idet det påhviler afsen- 
deren at bevise, at indholdet i PAKKEN eventuelt 
ikke har nogen restværdi. Der ydes ingen erstat- 
ning, hvis PAKKEN ikke har været emballeret til- 
strækkeligt. 


Erstatningen kan aldrig overstige de i NSAB 2015 
fastsatte maksimale grænser. 


For Værdiforsendelser kan erstatningen maksimalt 
udgøre et beløb svarende til den på forsendelsen 
angivne værdi. 


PostNord kan kræve en revisorerklæring som doku- 
mentation for afsenders erstatningskrav. 


Udbetaling af erstatning for hel eller delvis bort- 
komst eller forringelse kan betinges af, at modtager 
underskriver en erklæring på tro og love om, at 
modtager ikke har modtaget PAKKEN eller det på- 
gældende indhold. 


postnord 


Erstatning udbetales til afsender, uanset om modta- 
ger måtte bære forsendelsesrisikoen. Hvis PAKKEN 
er modtaget af adressaten, kan udbetaling af erstat- 
ning med frigørende virkning dog også ske til denne. 


Såfremt PostNord har udbetalt erstatning for hele 
afsenderens tab, overgår ejendomsretten til indhol- 
det i PAKKEN til PostNord. 


2.16 Afsenders erstatningsansvar 


Afsender er forpligtet til at holde PostNord skadesløs 
for ethvert tab, som PostNord koncernen lider, som 
følge af, at en PAKKES indhold eller emballering ikke 
overholder kravene til indhold og emballage i nær- 
værende forretningsbetingelser, herunder kravene i 
pkt. 2.2 og 2.4. 


Herudover er afsender erstatningsansvarlig efter 
reglerne i NSAB 2015. 


2.17 Reklamationsfrister 


Reklamation skal ske indenfor de frister, der er an- 
givet i NSAB 2015. 


I tillæg til NSAB 2015 gælder, at reklamation i alle 
tilfælde, herunder også ved fuldstændig bortkomst, 
skal ske senest seks (6) måneder efter, at PAKKEN 
blev overgivet til PostNord. Sker reklamation ikke 
inden fristen, vil kravet være fortabt. 


Reklamationer skal sendes til PostNord. Nærmere 
information om reklamationer findes på post- 
nord.dk. 


2.18 Forældelse 


I overensstemmelse med NSAB 2015 forældes krav 
mod PostNord efter 1 âr. 


2.19 Klager 


Såfremt afsender eller modtager ønsker at klage 
over PostNords levering af en befordringspligtig 
PAKKE, skal klagen indgives til PostNord, Kundelin- 
jen. 


Klagen skal indgives inden 6 måneder efter PAK- 
KENS indlevering til befordring. For så vidt angår er- 
statningskrav henvises til reklamationsfristerne i 
pkt. 2.17. 


Kundelinjen behandler klagen inden én måned fra 
klagens modtagelse, medmindre der foreligger sær- 
lige forhold. 


Kundelinjens afgørelse kan indbringes for PostNord 
Ankefunktion, Hedegaardsvej 88, 2300 København 
S. Ankefunktionen yder i øvrigt klagevejledning i re- 
lation til de befordringspligtige ydelser. 


3.0 Advisering 
3.1 Definition 


Advisering er besked til modtager om, at der er en 
PAKKE på vej, og/eller at PAKKEN nu er kommet 
frem til et nærmere defineret udleveringssted. 


Elektroniske adviseringer kan ikke knyttes til fysiske 
pakkelabels købt på et posthus. 


Advisering kan ske i form af SMS-advisering, E- 
mail-advisering eller advisering i PostNord app. 


SMS-adviseringer sendes til modtagere i tidsrum- 
met 06.30-21.30, og app og E-mail-adviseringer 
sendes døgnet rundt. 


Adviseringer genereres på baggrund af scan foreta- 
get af PostNord. 


3.2 Modtagers oplysninger 


Afsender af en MyPack, eller PostNord Return Pickup 
skal oplyse modtagers e-mailadresse og/eller mo- 
biltelefonnummer. 

3.3 TRUSTPILOT 


Når afsender har valgt E-mail-advisering, accepte- 
rer afsender, at PostNord desuden må benytte mod- 
tagers navn og e-mailadresse til at sende en separat 
e-mail til modtager med en opfordring om at an- 
melde PostNords leveringsydelse. Denne e-mail ud- 
sendes af Trustpilot på PostNords vegne. 


3.4 Erstatning 


For PAKKER, der sendes med advisering, finder pkt 
2.15 anvendelse. PostNord er dog uden ansvar for 
adviseringens indhold, forsinkelse eller manglende 
modtagelse af adviseringen, uanset årsagen hertil. 
Der kan ikke gøres krav gældende mod PostNord af 
nogen art for advisering. 

